**NACRT**

 Temeljem članka 13. stavka 4. Zakona o zaštiti od požara („Narodne novine“, broj 92/10.) i članka 37. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20.) te temeljem Procjene ugroženosti od požara i tehnološke eksplozije Koprivničko-križevačke županije, KLASA: 214-01/18-01/1, URBROJ: 2137/1-01/11-19-71 Županijska skupština Koprivničko-križevačke županije na sjednici održanoj 2020. donijela je

**GODIŠNJI PROVEDBENI PLAN UNAPREĐENJA ZAŠTITE OD POŽARA**

**KOPRIVNIČKO-KRIŽEVAČKE ŽUPANIJE ZA 2021. GODINU**

**I.**

 Ovaj Godišnji provedbeni plan unapređenja zašite od požara Koprivničko-križevačke županije za 2021. godinu (dalje u tekstu: Plan) donosi se s ciljem postizanja učinkovitije i efikasnije razine zaštite od požara na području Koprivničko-križevačke županije.

**II.**

 Za unapređenje zaštite od požara na području Koprivničko-križevačke županije, tijekom 2021. godine potrebno je provesti sljedeće mjere:

1. Jedinice lokalne samouprave dužne su imati usvojene procjene ugroženosti od požara i planove zaštite od požara u skladu s člankom 13. Zakona o zaštiti od požara („Narodne novine“ broj 92/10.) i s člankom 5. Pravilnika o planu zaštite od požara („Narodne novine“ broj 51/12.) te ih u propisanim rokovima usklađivati s novonastalim uvjetima.

Izvršitelj zadatka: Jedinice lokalne samouprave

Sudionici: Služba civilne zaštite Koprivnica-sektor za inspekcijske poslove, Vatrogasna zajednica Koprivničko-križevačke županije, vatrogasne zajednice općina i gradova

Rok: kontinuirano

1. Predstavnička tijela jedinica lokalne samouprave dužna su kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine“ broj 20/18., 115/18. i 98/19.).

Izvršitelj zadatka: Jedinice lokalne samouprave

Rok: kontinuirano

1. Temeljem procjena ugroženosti od požara i planova zaštite od požara Koprivničko-križevačke županije i jedinica lokalne samouprave, potrebno je skrbiti o organiziranosti i opremljenosti utvrđenog broja vatrogasnih postrojbi sukladno odredbama Pravilnika o osnovama organiziranosti vatrogasnih postrojbi na teritoriju Republike Hrvatske („Narodne novine“ broj 61/94.).

Izvršitelji zadatka: Vatrogasna zajednica Koprivničko-križevačke županije, vatrogasne zajednice općina i gradova

Rok: kontinuirano

1. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara Koprivničko-križevačke županije, potrebno je za jedinice lokalne samouprave osigurati potreban broj operativnih vatrogasaca.

Izvršitelj zadataka: Jedinice lokalne samouprave

Sudionici: Vatrogasna zajednica Koprivničko-križevačke županije, vatrogasne zajednice općina i gradova, Javna vatrogasna postrojba Grada Koprivnice, Javna vatrogasna postrojba Grada Đurđevca, Javna vatrogasna postrojba Grada Križevaca

Rok: kontinuirano

1. Provesti stručni nadzor nad stanjem opremljenosti i osposobljenosti javnih vatrogasnih postrojbi, dobrovoljnih vatrogasnih društava i vatrogasnih zajednica na području Koprivničko-križevačke županije.

Izvršitelji zadataka: Vatrogasna zajednica Koprivničko-križevačke županije

Sudionici: vatrogasne zajednice općina i gradova, Javna vatrogasna postrojba Grada Koprivnice, Javna vatrogasna postrojba Grada Đurđevca, Javna vatrogasna postrojba Grada Križevaca

 Rok: kontinuirano

1. Održavati sjednice zapovjedništava vatrogasnih zajednica i na istima uskladiti planove za provođenje zadaća iz područja zaštite od požara i razraditi odgovarajuće operativne planove aktivnog uključenja svih subjekata zaštite od požara. Razraditi sustav pripravnosti, stupnjevito s obzirom na indekse opasnosti, kao i plansko uključivanje svih snaga i resursa u intervencije.

Izvršitelji zadatka: Vatrogasna zajednica Koprivničko-križevačke županije, vatrogasne zajednice gradova i općina

Rok: kontinuirano

1. Uključiti se u organizaciju informativno-savjetodavnih sastanaka s predstavnicima jedinica lokalne i područne samouprave, osobama zainteresiranim za zaštitu od požara, građanstvom, odgojno-obrazovnim ustanovama, na kojima će se razmotriti i analizirati tijek priprema i provedbe aktivnosti zaštite od požara tijekom godine i upoznavati s opasnostima i posljedicama od izbijanja požara. Posebnu pozornost usmjeriti informiranju građanstva o zakonskoj regulativi i odlukama jedinica lokalne samouprave vezano za spaljivanje biljnog i drugog otpada.

Izvršitelji zadatka: Vatrogasna zajednica Koprivničko-križevačke županije, vatrogasne zajednice općina i gradova,

Sudionici: Javna ustanova za upravljanje zaštićenim dijelovima prirode na području Koprivničko-križevačke županije, Hrvatske šume d.o.o., Služba civilne Koprivnica, jedinice lokalne samouprave

Rok: kontinuirano

1. Jedinice lokalne samouprave dužne su omogućiti nesmetano obavljanje inspekcijskog nadzora od strane Službe civilne zaštite Koprivnica-sektor za inspekcijske poslove te postupati po zahtjevima i naredbama inspektora.

Izvršitelj zadatka: Jedinice lokalne samouprave

Sudjelovatelj: Služba civilne zaštite Koprivnica-sektor za inspekcijske poslove

Rok: kontinuirano

1. Jedinice lokalne samouprave dužne su osigurati opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi („Narodne novine“ broj 43/95.), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine“ broj 91/02.), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“ broj 31/11.), odnosno temeljem važećih procjena ugroženosti od požara i tehnološke eksplozije te planova zaštite od požara Koprivničko-križevačke županije, gradova i općina.

Izvršitelj zadatka: jedinice lokalne samouprave, vatrogasne zajednice gradova i općina, Javna vatrogasna postrojba Grada Koprivnice, Javna vatrogasna postrojba Grada Đurđevca, Javna vatrogasna postrojba Grada Križevaca, dobrovoljna vatrogasna društva

 Rok: kontinuirano

1. Temeljem Plana intervencija kod velikih požara otvorenog prostora na teritoriju Republike Hrvatske („Narodne novine“ broj 25/01.) potrebno je odrediti pogodne lokacije i prostore te izvršiti sve potrebne predradnje radi uspostave zapovjednih mjesta kod zapovijedanja i koordinacije u gašenju velikih požara otvorenog prostora.

 Izvršitelji zadatka: Vatrogasna zajednica Koprivničko-križevačke županije, vatrogasne zajednice općina i gradova

 Rok: kontinuirano

1. Potrebno je organizirati osposobljavanja, seminare i vježbe za zapovjedništva kao i za vatrogasce u svrhu što učinkovitije provedbe svih planiranih aktivnosti i zadaća u kojima sudjeluju.

 Izvršitelji zadatka: Vatrogasna zajednica Koprivničko-križevačke županije, vatrogasne zajednice gradova i općina, Javna vatrogasna postrojba Grada Koprivnice, Javna vatrogasna postrojba Grada Đurđevca, Javna vatrogasna postrojba Grada Križevaca, dobrovoljna vatrogasna društva

 Rok: kontinuirano

1. Temeljem važećih procjena ugroženosti od požara i planova zaštite od požara Koprivničko-križevačke županije te jedinica lokalne samouprave, potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnih osoba s pregledom raspoložive teške građevinske mehanizacije te ostalih oblika logističke potpore s razrađenim planom aktiviranja, potrebno je dostaviti županijskom vatrogasnom zapovjedniku.

 Izvršitelj zadatka: Jedinice lokalne samouprave

 Sudionici: Vatrogasna zajednica Koprivničko-križevačke županije, vatrogasne zajednice gradova i općina

 Rok: 15. travnja 2021.

1. Od distributera vode na području Županije tražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanja lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama.

 Izvršitelji zadatka: Koprivničko-križevačka županija, jedinice lokalne samouprave

Sudionici: Vatrogasna zajednica Koprivničko-križevačke županije vatrogasne zajednice gradova i općina, Javna vatrogasna postrojba Grada Koprivnica, Javna vatrogasna postrojba Grada Đurđevca, Javna vatrogasna postrojba Grada Križevaca, dobrovoljna vatrogasna društva

 Rok: 15. travnja 2021. godine

**III.**

 Ovaj Plan dostaviti će se svim izvršiteljima zadataka i sudionicima.

**IV.**

 Ovaj Plan objavit će se u „Službenom glasniku Koprivničko-križevačke županije“.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA:

URBROJ:

Koprivnica, \_\_\_\_\_\_\_\_.

 **PREDSJEDNIK**

Željko Pintar